REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/218-22

22. decembar 2022. godine

B e o g r a d

ZAPISNIK

SA 18. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 22. DECEMBRA 2022. GODINE

Sednica je počela u 15,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

Sednici su prisustvovali članovi Odbora: Aleksandar Mirković, Đorđe Komlenski, Ana Miljanić, dr Vesna Ivković, Janko Veselinović i Dragana Rakić.

Sednici su prisustvovali zamenici članova odbora: Svetozar Vujačić, zamenik člana Veroljuba Matića, Biljana Stošić Ilić, zamenik člana Uglješe Mrdića, Bojan Torbica, zamenik člana Aleksandra Markovića, Dunja SimonovićBratić, zamenik člana Radovana Arežine i Zoran Stojanović, zamenik člana Vojislava Mihailovića.

Sednici nisu prisustvovali članovi Odbora: Sandra Božić, Veroljub Matić, Uglješa Mrdić, Aleksandar Marković, Radovan Arežina, Vojislav Mihailović, Miroslav Aleksić, Života Starčević i Boško Obradović.

Na predlog predsednika, Odbor je jednoglasno utvrdio sledeći:

D n e v n i r e d:

1. Razmatranje Rešenja Republičke izborne komisije o dodeli mandata narodnog poslanika radi popune upražnjenih poslaničkih mesta u Narodnoj skupštini 03 broj 013-2868/22 od 22. decembra 2022. godine.

**Prva tačka dnevnog reda:** Razmatranje Rešenja Republičke izborne komisije o dodeli mandata narodnog poslanika radi popune upražnjenih poslaničkih mesta u Narodnoj skupštini

Predsednik je upoznao članove Odbora da je dostavljeno Rešenje Republičke izborne komisije o dodeli mandata Dragani Radinović i Jeleni Milivojević kao i Uverenja o izboru imenovanih za narodne poslanike.

Podsetio je da je Odbor, u skladu sa odredbama člana 199. Poslovnika, ovlašćen da izvrši uvid u Rešenje Republičke izborne komisije i Uverenja o izboru narodnih poslanika, radi utvrđivanja istovetnosti podataka.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

Odbor je konstatovao da su prestankom mandata narodnim poslanicima Lavu Grigoriju Pajkiću i Krstu Janjuševiću, izabranim sa Izborne liste ''ALEKSANDAR VUČIĆ - ZAJEDNO MOŽEMO SVE'', ostala upražnjena poslanička mesta u Narodnoj skupštini, u skladu sa odredbom člana 131. Zakona o izboru narodnih poslanika.

Kada narodnom poslaniku mandat prestane pre nego što se potvrde mandati za dve trećine narodnih poslanika iz narednog saziva, mandat se dodeljuje kandidatu sa izborne liste na način utvrđen u čl. 134. i 135. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Rešenje Republičke izborne komisije i Uverenja o izboru narodnih poslanika Dragane Radinović i Jelene Milivojević, izabranih sa Izborne liste ''ALEKSANDAR VUČIĆ - ZAJEDNO MOŽEMO SVE'' i utvrdio da su podaci o izboru narodnih poslanika istovetni sa podacima iz Rešenja Republičke izborne komisije, čime su se stekli uslovi za potvrđivanje mandata imenovanim narodnim poslanicima.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranim narodnim poslanicima Dragani Radinović i Jeleni Milivojević.

Za izvestioca Odbora na sednici Narodne skupštine određen je Milenko Jovanov, predsednik Odbora.

\*\*\*

Sednica je završena u 15,05 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Milenko Jovanov